Република Србија

ОПШТИНА ИВАЊИЦА

ОПШТИНСКА УПРАВА

Број: 320-45/2021-01
18.11.2021. године

Ивањица 


 На основу члана 13. Закона о подстицајима у пољопривреди и руралном развоју („Сл. гласник РС“, број 10/2013, 142/2014, 103/2015 и 101/2016), члана 5. Одлуке о буџету општине Ивањица за 2021. годину - програм 5: пољопривреда, програмска активност 0101-0002-подстицаји пољопривредној производњи, економска класификација 451- субвенције јавним нефинансијским предузећима и организацијама („Сл. лист општине Ивањица“, број 18/2020), и Измене Програма подршке за спровођење пољопривредне политике и политике руралног развоја за општину Ивањица за 2021. годину, 01 Број: 06-40/2021 од 17.11.2021. године, Општинска управа општине Ивањица расписује
ЈАВНИ ПОЗИВ 

за подстицај за набавку сточне хране за женска приплодна уматичена говеда 
старости од 12 до 28 месеци
I ПРАВО НА КОРИШЋЕЊЕ СРЕДСТАВА

Право на коришћење средстава под условима утврђеним овим јавним позивом имају индивидуални пољопривредни произвођачи (физичка лица) који се баве пољопривредном производњом под условом да:

· је пољопривредно газдинство уписано у Регистар пољопривредних газдинстава са активним статусом у складу са Правилником о начину и условима уписа и вођења регистра пољопривредних газдинстава;
· су носиоци пољопривредног газдинства са пребивалиштем на територији општине Ивањица, уписани у регистар пољопривредних газдинстава по основу права својине односно закупа пољопривредног земљишта које се налази на територији општине Ивањица и који се баве пољопривредном производњом;
· немају евидентираних доспелих неизмирених дуговања према јединици локалне самоуправе, по основу раније остварених подстицаја, субвенција;
·  у ветеринарској бази података и у Регистру пољопривредних газдинстава имају пријављен одговарајући сточни фонд (податке о врсти, броју и старости животиња, и броју газдинства (ХИД) на којима се држе или узгајају), у моменту подношења захтева за коришћење подстицаја поседују у свом власништву, односно власништву члана регистрованог пољопривредног газдинства приплодне уматичене јунице старости од 12 до 28 месеци, и да су грла за која се подноси захтев за подстицај под контролом основне одгајивачке организације;
· су у периоду од 01.09.2021. године до истека рока за подношење захтева по овом јавном позиву извршила набавку сточне хране за женска приплодна уматичена говеда старости од 12 до 28 месеци.

   II ИЗНОС СРЕДСТАВА КОЈИ СЕ ОДОБРАВА


Интензитет помоћи је 30-80% од вредности приложених рачуна за купљену сточну храну (без ПДВ-а), у зависности од броја поднетих захтева, а максимално 24.000,00 динара по грлу. Опредељени износ средстава за реализацију овог Јавног позива је 7.568.494,00 динара.
III РОК И НАЧИН ПОДНОШЕЊА ЗАХТЕВА

Захтев за остваривање права на подстицај за набавку сточне хране за женска приплодна уматичена говеда старости од 12 до 28 месеци,  подноси се на обрасцу који се може преузети у канцеларији број 17 Општинске управе општине Ивањица и на сајту Општине Ивањица: www.ivanjica.gov.rs.
 
Захтев се подноси искључиво предајом на писарницу Општинске управе општине Ивањица (шалтер број 1 услужног центра).


Рок за предају захтева је од 19.11.2021. до 06.12.2021. године закључно.

Додатне информације могу се добити путем телефона 032/515-0326 или лично у канцеларији број 17 Општинске управе општине Ивањица.
IV ДОКУМЕНТАЦИЈА

Уз захтев за остваривање права на подстицај се подноси: 
1. Потврда о активном статусу пољопривредног газдинства у 2021. години (оригинал или оверена фотокопија од стране јавног бележника);
2. Извод из Регистра пољопривредних газдинстава са подацима о члановима пољопривредног газдинства за 2021. годину (оригинал или оверена фотокопија од стране јавног бележника) - доставља се уколико је члан газдинства власник животиња;

3. Потврда или извод из надлежне ветеринарске станице са подацима о грлима говеда на газинству, не старија од 7 дана од дана подношења захтева;
4. Потврда или извод основне одгајивачке организације тј. матичне службе да су грла за која се подноси захтев у матичној евиденцији тј. под контролом основне одгајивачке организације, не старија од 7 дана од дана подношења захтева;
5. Фискални исечак/ци за извршену набавку сточне хране, издат/и у периоду од 01.09.2021. године до истека рока за предају захтева по овом Јавном позиву (оригинал или оверена фотокопија од стране јавног бележника); 
6. Готовински рачун/и или отпремница/е за извршену набавку сточне хране, на којима је јасно наведена врста купљеног хранива издат/и у периоду од 01.09.2021. године до истека рока за предају захтева по овом Јавном позиву (оригинал или оверена фотокопија од стране јавног бележника); 

7. фотокопија картице наменског текућег рачуна отвореног код пословне банке или потврда банке о броју наменског текућег рачуна.
V ОДОБРАВАЊЕ ЗАХТЕВА

Одељење за пољопривреду и заштиту животне средине Општинске управе општине Ивањица врши административну обраду захтева, провером података из захтева и документације приложене уз захтев.

Захтев поднет од стране лица које у складу са овим Јавним позивом нема право на подстицаје, преурањен, неблаговремен, некомплетан, послат факсом или електронском поштом, као и сваки наредни захтев истог подносиоца у текућој календарској години, одбацује се без даљег разматрања.
Подносиоцима захтева који испуњавају услове предвиђене овим јавним позивом решењем Општинске управе општине Ивањица биће признато право на подстицај до висине средстава опредељених за ову меру у износу од 7.568.494,00 динара сходно напред наведеном интензитету помоћи. На решење Општинске управе може се изјавити приговор Општинском већу општине Ивањица у року од 8 дана од дана пријема, на адресу В. Маринковића 1, 32250 Ивањица, препорученом поштом или непосредно преко писарнице Општинске управе општине Ивањица (шалтер број 1 у Услужном центру). Исплата средстава биће извршена на наменске рачуне корисника

